
Telšių lopšelio-darželio Žemaitukas“
direktoriaus 2026 m. gegužės 26 d.
įsakymu Nr. V-111


TELŠIŲ LOPŠELIO-DARŽELIO „ŽEMAITUKAS“ DARBO LAIKO APSKAITOS ŽINIARAŠČIO PILDYMO TVARKOS APRAŠAS

I SKYRIUS
BENDROSIOS NUOSTATOS

1. Darbo laiko apskaitos žiniaraščio pildymo tvarkos aprašas (toliau – Tvarkos aprašas) reglamentuoja Telšių lopšelio-darželio „Žemaitukas“ (toliau – lopšelis-darželis) darbuotojų darbo laiko apskaitos žiniaraščio (toliau - Žiniaraštis) pildymo tvarką, Žiniaraštyje taikomus sutartinius žymėjimus.
2. Apraše vartojamos sąvokos atitinka Lietuvos Respublikos darbo kodekse (toliau – Darbo kodeksas) vartojamas sąvokas.

II SKYRIUS
DARBO LAIKO APSKAITOS ŽINIARAŠČIO PILDYMAS

3. Žiniaraštyje (2 priedas) yra pildomi šie duomenys: lopšelio-darželio pavadinimas, darbo laiko apskaitos metai ir mėnuo, lopšelio-darželio darbuotojų sąraše esančių darbuotojų vardai, pavardės abėcėlės tvarka, darbuotojų pareigos, nustatytas darbo valandų skaičius per mėnesį. Darbuotojams, kuriems taikoma suminė darbo laiko apskaita, apskaičiuojamas sąlyginis mėnesio darbo valandų skaičius.
4. Žiniaraštyje žymimas kiekvieno darbuotojo kiekvieną dieną dirbtas laikas ir neatvykimo į darbą atvejai. Darbo laikas, kurio trukmė apskaitoma valandomis ir minutėmis, žymimas valandomis ir minutėmis; darbo laikas, kurio trukmė apskaitoma tik valandomis, žymimas valandomis. Neatvykimo į darbą atvejams taikomas Darbo laiko apskaitos žiniaraščio sutartinis žymėjimas (1 priedas). Žiniaraštyje privaloma žymėti darbuotojo faktiškai dirbtus viršvalandžius, darbo laiką švenčių dieną, darbo laiką poilsio dieną (taip pat ir tą, kuris nustatytas pagal darbo grafiką), darbo laiką naktį, darbo laiką pagal susitarimą dėl papildomo darbo. Darbuotojo faktiška darbo laiko trukmė, neatvykimo į darbą atvejai Žiniaraštyje pildomi pagal dokumentus, kuriais yra įforminta darbo laiko trukmė ir neatvykimo į darbą atvejai.
5. Žiniaraštyje kiekvienam darbuotojui skiriamos 3 eilutės:
5.1. pirmojoje eilutėje nurodoma faktiškai dirbtas laikas (atskirai naktį dirbtas laikas ir viršvalandžiai) ir neatvykimo į darbą atvejai, išskyrus šio Aprašo 5.3 papunktyje nurodytus neatvykimo į darbą atvejus;
5.2. antrojoje eilutėje nurodoma laikas, dirbtas esant nukrypimų nuo normalių darbo sąlygų, ir darbo pertraukos, kurios pagal norminius teisės aktus įskaitomos į darbo laiką;
5.3. trečiojoje eilutėje žymimi neatvykimo į darbą atvejai, kurie pagal Darbo kodekso 111 straipsnio 1 dalies nuostatas prilyginti darbo laikui.
6. Žiniaraščio 1–12 skiltyse nurodomas darbo laiko balansas. Čia išskiriamos 2 grupės:
6.1. faktiškai dirbtas laikas, išskiriant nedirbtą laiką, prilygintą darbo laikui;
6.2. neatvykimas į darbą.
7. Faktiškai dirbtą laiką sudaro Telšių lopšelio-darželio „Žemaitukas“ darbo tvarkos taisyklėse, darbo sutartyje, kituose dokumentuose nustatytas kasdienis darbo laikas bei dokumentais įforminti viršvalandžiai. Tarnybinė komandiruotė prilyginama faktiškai dirbtam laikui.
8. Žiniaraščio 10 skiltyje nurodomi kiekvieno darbuotojo neatvykimo į darbą atvejai per mėnesį pagal atskiras jų rūšis, vadovaujantis Darbo laiko apskaitos žiniaraščio sutartiniu žymėjimu (1 priedas).
9. Žiniaraščio 11 ir 12 skiltyse nurodomi kiekvieno darbuotojo neatvykimo į darbą atvejų per mėnesį pagal atskiras jų rūšis kiekis (dienų skaičius ir valandų skaičius).
10. Žiniaraščio faktiškai dirbto laiko ir neatvykimo į darbą atvejų per mėnesį suminėje eilutėje nurodomas darbuotojų faktiškai dirbtas laikas ir neatvykimo į darbą atvejų skaičius.
11. Lopšelio-darželio direktoriaus įsakymu patvirtintą Žiniaraščio formą pildo direktoriaus pavaduotojas ugdymui, direktoriaus pavaduotojas ūkiui ir bendriesiems klausimams, į kurių pareigybės aprašymus įrašyta Žiniaraščio pildymo funkcija, arba juos pavaduojantys darbuotojai. Žiniaraštis pildomas kiekvieną darbo dieną ir paskutinės mėnesio darbo dienos pabaigoje perduodamas buhalteriui, atsakingam už buhalterinės apskaitos tvarkymą.
  12. Darbo laiko apskaitos žiniaraščiai pildomi ir saugomi elektroniniu būdu.

III SKYRIUS
BAIGIAMOSIOS NUOSTATOS

13. Šis Tvarkos aprašas gali būti keičiamas ir papildomas Telšių lopšelio-darželio „Žemaitukas“ direktoriaus įsakymu.
14. Darbuotojui suteikiama galimybė susipažinti su Žiniaraštyje nurodytais jo darbo laiko apskaitos duomenimis. Žiniaraščio išrašą darbuotojas gali gauti neatlygintinai. 

						




































Telšių lopšelio-darželio „Žemaitukas“ darbo laiko apskaitos žiniaraščio pildymo tvarkos aprašo 1 priedas

SUTARTINIS ŽYMĖJIMAS DARBO LAIKO APSKAITOS ŽINIARAŠTYJE 
	Eil. Nr.
	Rodiklio pavadinimas
	Lietuvos Respublikos darbo kodekso (DK) straipsniai
	Sutartinis žymėjimas

	1.
	Faktiškai dirbtas laikas
	DK 120 str. 2 d. 
	FD

	2.
	Darbas poilsio dienomis
	DK 120 str. 2 d. 3 p.
	DP

	3.
	Darbas švenčių dieną
	DK 120 str. 2 d. 2 p.
	DS

	4.
	Viršvalandinis darbas
	DK 120 str. 2 d.
	VD

	5.
	Viršvalandžiai komandiruotėse
	DK 107 str. 4 d.
	VK

	6.
	Darbas esant nukrypimams nuo normalių darbo sąlygų
	DK 138 str. 2 d.,
144 str. 7 d.
	KS

	7.
	Budėjimas darbe 
	DK 118 str. 2 d. 
	BĮ

	8.
	Budėjimas namuose
	DK 118 str. 4 d. 
	BN

	9.
	Kelionės laikas nedarbo laiku, vykstant į tarnybinę komandiruotę ir iš jos, kompensuojamas pirmą darbo dieną po kelionės
	DK 107 str. 4 d. 
	BP

	10.
	Laikas naujo darbo paieškoms
	DK 64 str. 6 d.
	ID

	11.
	Privalomų medicininių apžiūrų laikas
	DK 111 str. 2 d. 6 p.
	MD

	12.
	Papildomos poilsio dienos, suteiktos už darbą virš kasdienio darbo laiko trukmės, darbą poilsio ir švenčių dienomis
	DK 107 str. 4 d., 144 str. 5 d.
	V

	13.
	Papildomas poilsio laikas darbuotojams, auginantiems neįgalų vaiką iki 18 metų arba vieną vaiką iki 14 metų, arba du ir daugiau vaikų iki 12 metų
	DK 138 str. 3, 4 d.
	M

	14.
	Nedarbingumas dėl ligos ar traumų
	DK 111 str. 
	L

	15.
	Nedarbingumas ligoniams slaugyti, turint pažymas 
	DK 137 str. 1 d. 4 p.
	NS

	16.
	Kasmetinės atostogos 
	DK 126 str. 1, 2 d. 
	A

	17.
	Mokymosi atostogos 
	DK 131 str. 1 d. 4 p.
135 str. 1, 2 d.
	MA

	18.
	Nemokamos atostogos 
	DK 137 str. 1 d. 3-7 p.
	NA

	19.
	Papildomos atostogos
	36 str. 2 d., LRV 496
	PD

	20.
	Nemokamas laisvas laikas darbuotojo poreikiams tenkinti ir kiti neatvykimai į darbą administracijai leidus
	DK 137 str. 3 d.
	NLL

	21.
	Nėštumo ir gimdymo atostogos 
	DK 131 str. 1 d. 1 p., 132 str. 
	G

	22.
	Tėvystės atostogos
	DK 131 str. 1 d. 2 p., 133 str. 
	TA

	23.
	Atostogos vaikui prižiūrėti, kol jam sueis 3 metai
	DK131 str. 1 d. 2 p. 134 str. 1, 2 d.
	PV

	24.
	Tarnybinė komandiruotė darbo dieną
	DK 107 str. 1 d.
	K

	25.
	Kvalifikacijos kėlimas
	DK 111 str. 2 d. 5 p.
	KV

	26.
	Valstybinių, visuomeninių ar piliečio pareigų vykdymas 
	DK 127 str. 4 d. 8 p., 137 str.
	VV

	27.
	Karinė tarnyba
	DK 111 str. 2 d. 9 p.
	KT

	28.
	Mokomosios karinės pratybos
	DK 111 str. 2 d. 9 p.
	KM

	29.
	Pravaikštos ir kitoks neatvykimas į darbą be svarbios priežasties 
	DK 58 str. 3 d. 1 p.
	PB

	30.
	Nušalinimas nuo darbo 
	DK 49 str. 1,2 d.
	NN

	31.
	Neatvykimas į darbą kitais norminių teisės aktų nustatytais laikotarpiais
	DK 43 str. 5 d., 3,6,8,9 p.;43 str. 6 d.
	NP

	32.
	Poilsio diena donorui, davusiam kraujo
	DK 111 str. 2 d. 9 p.,
Kraujo donorystės įstatymo 7 str. 1 d. 6 p.
	D

	33.
	Pietų pertrauka
	DK 122 str. 2 d. 2 p.
	PP

	34.
	Poilsio diena  
	DK 124 str. 1 d.
	P

	35.
	Švenčių diena 
	DK 123 str. 1 d.
	S

	36.
	Streikas
	DK 244 str. 1 d., 250 str. 1, 2, 5 d.
	ST

	37.
	Prastova ne dėl darbuotojo kaltės 
	DK 47 str.1-7 d. 
	PN

	38.
	Papildomos atostogos profesinės sąjungos nariams
	2026-01-14 Nr. S-4 LŠMPS šakos kolektyvinės sutarties pakeitimas 
	PA

	39.
	Sveikatinimo dienos profesinės sąjungos nariams
	2026-01-14 Nr. S-4 LŠMPS šakos kolektyvinės sutarties pakeitimas
	SA

	40.
	Atostogos savišvietai ir savanorystei
	2026-01-14 Nr. S-4 LŠMPS šakos kolektyvinės sutarties pakeitimas
	AS

	41.
	Papildomos poilsio dienos skatinimui 
	DAĮ NR. XIII-198 3 sk., 10 str., 2 p., 3 p. p.
	PS





